Here is a page extracted from Wikipedia that may contain CSS, HTML, and a lot of unformatted text.

Title: Nestor notabilis
Content: O kea (pronunciau en anglés /ˈkiːə; en maorí /kɛ.a/; Nestor notabilis) ye una especie de loro gran d'a familia Nestoridae que se troba en zonas de selvas y rechions alpinas d'a Isla d'o Sud de Nueva Zelanda. Tien una largaria d'alto u baixo 48 cm, ye de color prencipalment verda con narancha brillant baixo as alas y tien un gran, estreito y curvau pico de color griso-marrón. O kea ye l'unico loro alpino d'o mundo. A suya dieta omnivora incluye carnuz, encara que consiste mas que mas en radices, fuellas, chicoz fruitos, nectar y insectos. Actualment no ye guaire normal, pero d'antis mas o kea se cazaba a cambeo d'una recompensa que ufriban os pastors, encarranyaus porque atacaba a os suyos animals, mas que mas a las uellas. En 1986 recibió protección total d'alcuerdo a la lei de Protección d'a Fauna Salvache de 1953.

O kea anieda en foraus u crepazas entre as radices d'os árbols. Son conoixius por a suya intelichencia y curiosidat, as dos vitals ta a suya supervivencia en un ambient hostil de montanya. O kea puet resolver puzzles lochicos, asinas como empentar y tirar cosas en un orden determinau ta obtener comida y pueden treballar chuntos ta obtener un cierto obchectivo. Han estau grabaus parando y emplegando ainas.

Referencias

Vinclos externos 

  World Parrot Trust Enciclopedia d'os loros – Perfil d'a especie
  BirdLife Species Factsheet
  Kea en a pachina d'o Departamento de Conservación
  Imachens y vidios d'o kea, ARKive
  Investigación sobre o kea en a Universidat de Viena
  Kea y a chent, Te Ara - The Encyclopedia of New Zealand
  Kea Conservation Trust

Nestor
Endemismos de Nueva Zelanda
Fauna de Nueva Zelanda